  Туспуктэм: Руслан Нуриахметов Наталия Сильвестрова 9-тӥ коньывуонэ Ижкарысь Шор карлудысь крезьгуро фонтан таиз ар понна ужзэ йылпумъяз. Со сярысь кар администрацилэн пресс-службаез ивортӥз. Фонтанэз толлы дасяны кутскизы. Ӧнерчиос вузэ кисьто, музъемул чашаез но фильтръёсты гылто, музъемвыл форсункаосты ворсало. « Фонтанэз дасяны кылем арняе ик кутским ни. Али ужъёслэн берпуметӥ люкетсы мынэ – фильтръёсты гылтӥськомы но вань оборудованиез возён режиме выжтӥськомы. Толалтэ толэзьлы огпол ву кыскон насосъёслэсь но тӧлатон сӧзнэтлэсь ужамзэс эскерыломы. Тулыс фонтанэз куазь тупатскем бере лэзёмы » Антон Колчанов, «СПДУ» муниципал предприятиысь производственной участоклэн кивалтӥсез Тодэ вайытом, туэ фонтанэз 28-тӥ оштолэзе лэзизы вал. Тегъёс: Шорплощадь Ижкар Удмуртия  